೧೯೦೦ ರ ಆರಂಭದಲ್ಲಿ ಎಲಿ ಹೆಕ್ಸ್‌ಚರ್ ಮತ್ತು ಬರ್ಟಿಲ್ ಒಹ್ಲಿನ್ ಎಂಬ ಸ್ವೀಡಿಶ್ ಅರ್ಥಶಾಸ್ತ್ರಜ್ಞರು ’factor proportions theory’ ಎನ್ನುವ ಅಂತಾರಾಷ್ಟ್ರೀಯ ವ್ಯಾಪಾರ ಸಿದ್ಧಾಂತವನ್ನು ಹುಟ್ಟುಹಾಕಿದರು. ಈ ಸಿದ್ಧಾಂತವನ್ನು ಹೆಕ್ಸ್‌ಚರ್-ಒಹ್ಲಿನ್ ಸಿದ್ಧಾಂತ ಎಂದೂ ಕರೆಯುತ್ತಾರೆ. ಹೆಕ್ಸ್‌ಚರ್-ಒಹ್ಲಿನ್ ಸಿದ್ಧಾಂತವು ದೇಶಗಳು ತಮ್ಮಲ್ಲಿ ಹೇರಳವಾಗಿರುವ ಸಂಪನ್ಮೂಲಗಳನ್ನು (ಅಂಶಗಳನ್ನು) ಬೇಡುವ ವಸ್ತುಗಳನ್ನು ಉತ್ಪಾದಿಸಿ ರಫ್ತು ಮಾಡಬೇಕು ಮತ್ತು ಕಡಿಮೆ ಸಂಪನ್ಮೂಲಗಳನ್ನು ಬೇಡುವ ವಸ್ತುಗಳನ್ನು ಆಮದು ಮಾಡಿಕೊಳ್ಳಬೇಕು ಎಂಬುದಕ್ಕೆ ಒತ್ತು ನೀಡುತ್ತದೆ. ಈ ಸಿದ್ಧಾಂತವು ಒಂದು ನಿರ್ಧಿಷ್ಟ ವಸ್ತುವಿನ ಉತ್ಪಾದನಾ ಪ್ರಕ್ರಿಯೆಯ ಉತ್ಪಾದಕ ಶಕ್ತಿಯ ಮೇಲೆ ಬೆಳಕು ಚೆಲ್ಲುವ ತುಲನಾತ್ಮಕ ಪ್ರಯೋಜನ ಮತ್ತು ಸಂಪೂರ್ಣ ಪ್ರಯೋಜನ ಸಿದ್ಧಾಂತಗಳೊಂದಿಗೆ ವ್ಯತ್ಯಾಸವನ್ನು ಹೊಂದಿದೆ. ಇದಕ್ಕೆ ತದ್ವಿರುದ್ಧವಾಗಿ, ಹೆಕ್ಸ್‌ಚರ್-ಒಹ್ಲಿನ್ ಸಿದ್ಧಾಂತವು ಒಂದು ದೇಶವು ತನ್ನಲ್ಲಿ ಹೇರಳವಾಗಿರುವ ಮತ್ತು ಮಿತವ್ಯಯದ ಅಂಶಗಳನ್ನು ಬಳಸಿಕೊಂಡು ಒಂದು ವಸ್ತುವಿನ ಉತ್ಪಾದನೆಯಲ್ಲಿ ಪರಿಣಿತಿ ಪಡೆಯಬೇಕು ಮತ್ತು ರಫ್ತು ಮಾಡಬೇಕು. ಹಿಂದಿನ ಸಿದ್ಧಾಂತಗಳು ಹೇಳಿದಂತೆ, ಹೆಚ್ಚು ನಮರ್ಥವಾಗಿ ಉತ್ಪಾದಿಸುವ ವಸ್ತುಗಳನ್ನು ಉತ್ಪಾದಿಸಬಾರದು. 
ಹೆಕ್ಸ್‌ಚರ್-ಒಹ್ಲಿನ್ ಮಾದರಿಯನ್ನು ರಿಕಾರ್ಡಿಯನ್‌ನ ಮೂಲ ತುಲನಾತ್ಮಕ ಪ್ರಯೋಜನ ಮಾದರಿಗೆ ಪರ್ಯಾಯವಾಗಿ ಹುಟ್ಟುಹಾಕಲಾಯಿತು. ಇದರ ಬಹು ದೊಡ್ಡ ಸಂಕೀರ್ಣತೆಗೆ ಹೊರತಾಗಿಯೂ, ಇದು ತನ್ನ ಭವಿಷ್ಯಗಳನ್ನು ಸರಿಯಾಗಿ ಸಾಧಿಸಿ ತೋರಿಸಲಾಗಲಿಲ್ಲ. ಆದರೂ, ಸೈದ್ಧಾಂತಿಕ ದೃಷ್ಟಿಯಿಂದ, ಇದು ಆಧುನಿಕ-ಶಾಸ್ತ್ರೀಯ ದರ ಪದ್ಧತಿಯನ್ನು ಅಂತಾರಾಷ್ಟ್ರೀಯ ವ್ಯಾಪಾರ ಸಿದ್ಧಾಂತದೊಂದಿಗೆ ಒಗ್ಗೂಡಿಸಿ ಒಂದು ಸೊಗಸಾದ ಪರಿಹಾರವನ್ನು ಕೊಟ್ಟಿತು.
ಅಂತಾರಾಷ್ಟ್ರೀಯ ವ್ಯಾಪಾರದ ವಿಧಗಳು ಪೂರ್ಣ ಉದ್ಯೋಗದ ಅಂಶಗಳಲ್ಲಿನ ವ್ಯತ್ಯಾಸಗಳಿಂದಾಗಿ ನಿರ್ಧರಿಸಲ್ಪಡುತ್ತವೆ ಎಂದು ಈ ಸಿದ್ಧಾಂತ ವಾದಿಸುತ್ತದೆ. ಈ ಸಿದ್ಧಾಂತವು ಸ್ಥಳೀಯವಾಗಿ ಹೇರಳವಾಗಿ ಸಿಗುವ ಅಂಶಗಳನ್ನು ಉಪಯೋಗಿಸಿಕೊಂಡು ಉತ್ಪಾದಿಸಿದ ವಸ್ತುಗಳನ್ನು ದೇಶಗಳು ರಫ್ತು ಮಾಡುತ್ತವೆ ಮತ್ತು ಸ್ಥಳೀಯವಾಗಿ ಅತೀ ವಿರಳವಾಗಿ ಸಿಗಬಹುದಾದ ಅಂಶಗಳಿಂದ ಉತ್ಪಾದಿಸುವ ವಸ್ತುಗಳನ್ನು ಆಮದು ಮಾಡಿಕೊಳ್ಳುತ್ತವೆ ಎಂದು ಭವಿಷ್ಯ ನುಡಿಯುತ್ತದೆ. ಲಿಯೋಂಟಿಫ್‌ ಪ್ಯಾರಾಡಾಕ್ಸ್‌ ಎಂದು ಕರೆಯಲ್ಪಟ್ಟ H-O ಮಾದರಿಯಲ್ಲಿನ ಪ್ರಾಯೋಗಿಕ ಸಮಸ್ಯೆಗಳನ್ನು, ಅಮೇರಿಕಾವು ಹೆಚ್ಚು ಬಂಡವಾಳ ಹೊಂದಿದ ಹೊರತಾಗಿಯೂ ಶ್ರಮಶಕ್ತಿ ಬೇಡುವ ವಸ್ತುಗಳನ್ನು ರಫ್ತು ಮಾಡುತ್ತದೆ ಎಂದು ತೋರಿಸಿಕೊಟ್ಟ ವಾಸ್ಸಿಲಿ ಲಿಯೋಂಟಿಫ್‌ ಎನ್ನುವವ ಪ್ರಾಯೋಗಿಕ ಪರೀಕ್ಷೆಗಳ ಮೂಲಕ ಬಹಿರಂಗಪಡಿಸಿದ.
H-O ಮಾದರಿಯು ಈ ಕೆಳಗಿನ ಪ್ರಮುಖ ಊಹೆಗಳನ್ನು ಮಾಡುತ್ತದೆ:
H-O ಸಿದ್ಧಾಂತದಲ್ಲಿನ ಸಮಸ್ಯೆಯೆಂದರೆ ಇದು ಬಂಡವಾಳದ ವಸ್ತುಗಳ ವ್ಯಾಪಾರವನ್ನು ಹೊರಗಿಟ್ಟಿದೆ (ಭೌತಿಕ ವಸ್ತುಗಳು ಮತ್ತು ಇಂದನವನ್ನು ಸೇರಿದಂತೆ)
H-O ಸಿದ್ಧಾಂತದಲ್ಲಿ, ಶ್ರಮ ಮತ್ತು ಬಂಡವಾಳ ಎರಡೂ ಪ್ರತಿಯೊಂದು ದೇಶದಲ್ಲಿಯೂ ನೆಲೆಗೊಂಡ ವಸ್ತುಗಳಾಗಿವೆ. ಆಧುನಿಕ ಅರ್ಥಶಾಸ್ತ್ರದಲ್ಲಿ, ಬಂಡವಾಳದ ವಸ್ತುಗಳು ಅಂತಾರಾಷ್ಟ್ರೀಯವಾಗಿ ವಹಿವಾಟಾಗುತ್ತವೆ. ಸ್ಯಾಮುಯೆಲ್ಸನ್ (೨೦೦೧) ಉಲ್ಲೇಖಿಸಿದಂತೆ, ಮಧ್ಯದಲ್ಲಿ ಬರುವ ವಸ್ತುಗಳ ವಹಿವಾಟಿನಿಂದ ಬರುವ ಅದಾಯ ಉತ್ತಮವಾಗಿರುತ್ತದೆ. 
ಅಂತಾರಾಷ್ಟ್ರೀಯ ವ್ಯಾಪಾರದ ನಿಯಮಗಳು
ವ್ಯಾಪಾರದ ಆಧುನಿಕ ಸಿದ್ಧಾಂತ
ಮಾದರಿಗಳು
ಹೆಕ್ಸ್‌ಚರ್-ಒಹ್ಲಿನ್ ಮಾದರಿ